stanford-oval/wikipedia huggingface dataset:
הרב ריטס
וידאו קליפים

| שנה | שם | אמנ/ית | הערות |
| --- | --- | --- | --- |
| 1989 | "Cherish" | מדונה |  |
| 1990 | "Love Will Never Do (Without You)" | ג'נט ג'קסון | ביחד עם אנטוניו סבאטו, ג'וניור ודג'ימון הונסו |
| 1991 | "Wicked Game" | כריס אייזק | הגרסה השנייה של הקליפ; עם הלנה כריסטנסן |
| 1991 | "Way of the World" | טינה טרנר | שתי גרסאות מעט שונות, אחת אמריקאית והשנייה אירופאית |
| 1992 | "In the Closet" | מייקל ג'קסון | ביחד עם נעמי קמפבל |
| 1994 | "Please Come Home for Christmas" | ג'ון בון ג'ובי | ביחד עם סינדי קרופורד |
| 1996 | "Let It Flow" | טוני ברקסטון |  |
| 1998 | "My All" | מריה קארי |  |
| 1999 | "Baby Did a Bad Bad Thing" | כריס אייזק | גרסת הרמיקס, ביחד עם לטיסיה קסטה |
| 2000 | "Telling Stories" | טרייסי צ'פמן |  |
| 2001 | "Don't Let Me Be the Last to Know" | בריטני ספירס |  |
| 2001 | "Ain't It Funny" | ג'ניפר לופז |  |
| 2001 | "Gone" | אן סינק |  |
| 2002 | "Underneath Your Clothes" | שאקירה |  |
הערות שוליים

1 2 3  Bellafante, Ginia (2002-12-27). "Herb Ritts, Photographer Of Celebrities, Is Dead at 50". The New York Times (באנגלית אמריקאית). ISSN 0362-4331. נבדק ב-2022-12-24.
↑  Madonna - Cherish (Official Video) [HD], נבדק ב-2022-12-24
↑  "Life and Culture: Lens That Defined a Generation.", www.thejc.com
↑  Holden Luntz, Herb Ritts's Madonna, True Blue, Hollywood, Holden Luntz Gallery, ‏2022-03-22 (באנגלית אמריקאית)
↑  Tina Turner - Break Every Rule (באנגלית), נבדק ב-2022-12-24
1 2  Loder, Kurt (April 23, 1987), "Stardust Memories", Rolling Stone, no. 498, pp. 74–77, 80, 82, 168, 171
↑  Herb Ritts | (באנגלית אמריקאית)
↑  Dr Marcus Bunyan, Tatjana Veiled Head, Art Blart (באנגלית)
↑  "BREAKING: Herb Ritts Money, Art To MFA". Boston.com (באנגלית). נבדק ב-2022-12-24.
↑  Putting On The Ritts, POZ, ‏2003-04-01 (באנגלית)
↑  Bellafante, Ginia (2002-12-27). "Herb Ritts, Photographer Of Celebrities, Is Dead at 50". The New York Times (באנגלית אמריקאית). ISSN 0362-4331. נבדק ב-2022-12-24.
↑  Ritts Coverage: Don't Hide the AIDS Truths - Windy City Times News, Windy City Times, ‏2003-01-22
| --- | --- |
בקרת זהויות :  NLI: 987007373727605171  BIBSYS: 14017054  BnF: cb12548231w (data)  CiNii: DA07123723  GND: 118843192  ICCU: VEAV043495  ISNI: 0000 0001 2121 6589  LCCN: n89652364  MusicBrainz: b95e0772-551e-4ad0-b5af-29da6330eec7  NDL: 00515804  NKC: xx0168866  NTA: 074094734  PIC: 2030  RERO: 02-A003749245  RKD: 380459  SUDOC: 034762078  ULAN: 500299859  VIAF: 14885507   WorldCat (עם VIAF): 14885507
התורה והמדינה

כרכי התורה והמדינה, הספרייה הלאומית בירושלים.
התורה והמדינה הוא כתב עת תורני שיצא לאור על ידי חבר הרבנים של הפועל המזרחי בין השנים תש"ט-תשכ"ב (1962-1949). כתב העת כולל שמונה כרכים, והם מוספרו כשלושה עשר חלקים. כתב העת נערך על ידי הרב שאול ישראלי שכיהן באותן השנים כרב המושב כפר הרא"ה, ושימש במה לחידוש העיסוק בהלכות מדינה ולחקר השייכות והיישום שלהן במדינת ישראל.
סגנון כתב העת

המאמרים בכתב העת עוסקים בסוגיות היסוד בהלכות מדינה: נושאי שלטון וממשל, חברה וכלכלה, יישוב ארץ ישראל, הלכות צבא והלכות מלחמה, רפואה והלכה. דוגמאות לנושאים שנידונו בו בהרחבה: מעמדה של מדינת ישראל בהלכה, יום העצמאות בהלכה, מעמד הנכרי במדינה יהודית, פעילות משטרת ישראל בשבת, גיוס בחורי ישיבות לצה"ל, סמכות הדיינים והיחס בין בתי הדין הרבניים לבתי המשפט, קציבת כהונת רבנים וגיל הפרישה, ועוד. מאמרים אחרים עוסקים בסוגיות ציבוריות נוספות שאינן שייכות במובהק להלכות מדינה אך הן בעלות היבט ציבורי, כגון: ניתוחי מתים, עיבור שנת השמיטה, חידון התנ"ך בהלכה, איסור ריבית בחוב לרשויות המדינה, חידוש הסמיכה והסנהדרין.
כתב העת משקף תפיסה ציונית דתית, שלפיה יש לפעול באמצעים מעשיים למען כינון שלטון תורני במדינת ישראל, ולכל הפחות למען חיזוק הצביון היהודי במדינת ישראל – עניינים המוזכרים רבות במהלך המאמרים שפורסמו בו.
רוב כותבי המאמרים השתייכו לחבר הרבנים של הפועל המזרחי: הרב כתריאל פישל טכורש (ראש חבר הרבנים של הפועל המזרחי), הרב שאול ישראלי, הרב משה צבי נריה, הרב דוד סלומון, הרב מרדכי פוגלמן, הרב חיים דוד הלוי, הרב ישראל בארי, הרב נתן צבי פרידמן, הרב משה דב ולנר ונוספים. פורסמו גם מאמרים מאת פוסקי הלכה בולטים בני התקופה שלא נמנו על חבר הרבנים, ובהם: הרב יצחק אייזיק הלוי הרצוג, הרב בן ציון מאיר חי עוזיאל, הרב איסר יהודה אונטרמן, הרב יצחק נסים, הרב עובדיה הדאיה, הרב יחיאל מיכל טיקוצינסקי, הרב יהודה גרשוני, הרב משולם ראטה, הרב בצלאל ז'ולטי, הרב יהושע מאמאן, הרב אליעזר יהודה ולדנברג, הרב שלמה זלמן אוירבך, הרב בנימין זאב בנדיקט, הרב אברהם חפוטא ונוספים.
כתב העת מתאפיין בהערותיו הרבות של העורך, הרב ישראלי, המצויות כמעט בכל מאמר. הערותיו של הרב ישראלי, שייסד את כתב העת בגיל 38, הן מעמיקות ועיוניות, ופעמים רבות יש בהן הטלת ספק בטיעוניהם המרכזיים. במקרים רבים הכותבים השיבו להערות העורך. נוסף על הערותיו בשולי המאמרים, הרב ישראלי פרסם גם מאמרי תגובה בעקבות מאמרים שפורסמו בכתב העת, ולרוב גם הם נענו במאמרים מאת הכותבים.
בכל כרך הופיע מדור זיכרון לרבנים מחבר הרבנים של הפועל המזרחי שנפטרו בתקופה הסמוכה לפרסום הגיליון, ובדרך כלל המדור או רובו נכתב על ידי הרב טכורש.
השפעת כתב העת

אף שכתב העת פורסם במשך 13 שנים בלבד, הייתה לו השפעה רבה כמעצב דרכן של הלכות מדינה. הרב יעקב אריאל ציין: "במאמרים אלו הונחה התשתית ההלכתית למדינת ישראל שזכינו לה בחסדי ה' אחרי אלפיים שנות גלות". משה קרונה כתב: "מבחינתה של היהדות הדתית בכללה אין ערוך לחשיבותו של העניין הזה. השנתון נתן כיוון לדרכה של הציונות הדתית כחטיבה מאורגנת בציבוריות הישראלית, והוא גם תרם רבות לכך שמאות רבנים ולומדי תורה מכל העדות במדינה יתקרבו ככל האפשר זה לזה בחשיבה ובדעה". אהרן (רוני) קמפינסקי העריך: "מפעל זה מסמל יותר מכל את פעילותו של 'חבר הרבנים' במישור הארצי, והצלחתו ניכרת עד היום... מהפכת העיסוק בסוגיית הלכות מדינה התבטאה גם בספרים שונים העוסקים בנושאי מבא ומלחמה, משטרה, התיישבות, רפואה וכדומה. בכך ניתן לראות את הפרספקטיבה ההיסטורית של החדשנות שהוביל הרב ישראלי". מייסדי כתב העת תחומין ראו בו המשך של התורה והמדינה. השופט אליקים רובינשטיין ציין שהשפעת כתב העת הצטמצמה לציבור הציוני דתי ולא הגיעה למגזרים אחרים.
בשנת תשנ"א (1991) אסף הרב יהודה שביב מאמרים נבחרים מכתב העת העוסקים בנושאי שלטון וממשל, חברה וכלכלה, ארץ ישראל ומלחמותיה, שבת ורפואה, ופרסם אותם בשלושה כרכים בהוצאת מכון צומת, בשם 'בצומת התורה והמדינה'. מאמרי כתב העת מצוטטים רבות בספרות תורנית ובספרות הלכתית-משפטית בת זמננו, לעיתים מן המקור ולעיתים מתוך 'בצומת התורה והמדינה', ומהווים תקדים לדיונים בנושאי תורה ומדינה.
הערות שוליים

↑  הכרכים מוספרו לפי שנים ולא לפי מספר הכרך עצמו, ולכן כרך שיצא שנתיים או שלוש לאחר קודמו קיבל מספור כפול או משולש.
↑  לפי אוריה אדלר (מדינת התורה והדמוקרטיה הישראלית, עמ' 29-27), העיסוק בנושאים שאינם משתייכים במובהק ל'הלכות מדינה' החל בגיליון השלישי, והיווה חלק מהמעבר ההדרגתי מאופטימיות לפסימיות בדבר האפשרות להשליט במדינה את חוקי התורה, מעבר שלדעתו משתקף מהשוואת דברי הרב ישראלי בפתיחת הגליונות השונים. השוו לדברי הרב יצחק רונס (משנתו ההלכתית של הרב ישראלי, עמ' 18-14), ולדברי קמפינסקי (להלן).
↑  אהרן (רוני) קמפינסקי (התארגנות רבנים בציונות הדתית – המקרה של "חבר הרבנים", סוגיות בחקר הציונות הדתית, עמ' 127) משער כי הגורם להפסקת הוצאת כתב העת לאור הוא התמנותו של הרב ישראלי לדיין בבית הדין הרבני הגדול בתשכ"ה, שמנעה ממנו להמשיך להתמסר לעריכת כתב העת. הרב יהודה שביב (הקדמה לספר בצומת התורה והמדינה, עמ' יז) מעריך שהסיבה קשורה לייסודו של כתב עת אחר שיצא גם הוא על ידי חבר הרבנים: שבילין, שהחל לראות אור בתשכ"ב.
↑  מכתב ברכה לספר פרקי תורה ומדינה, המוקדש לעיונים במשנתו של הרב שאול ישראלי.
↑  גוילין ד, עמ' 94.
↑  קמפינסקי, שם, עמ' 126. דברי הערכה נוספים, אצל הרב יצחק רונס, שם, עמ' 17 הערות 89-88.
↑  הקדמות לתחומין כרך א, לכרך טז; הרב יהודה שביב, בצומת התורה והמדינה, א, הקדמה עמ' יח.
↑  במאמרו: תקומת המדינה והמשפט העברי לאור תורתו של הרב הרצוג, משואה ליצחק ב (תשס"ט) עמ' 31.
↑  כגון סדרת 'חוק לישראל' בהוצאת משרד המשפטים.
וייקוסלב בוואנדה

וייקוסלב בוואנדה (בקרואטית: Vjekoslav Bevanda, נולד ב-13 במאי 1956) הוא פוליטיקאי קרואטי-בוסני ששימש כראש ממשלת בוסניה והרצגובינה בשנים 2012 עד 2015.
וייקוסלב בוואנדה נולד בבוסניה והרצגובינה, אז חלק מהרפובליקה הפדרלית הסוציאליסטית של יוגוסלביה. הוא גדל במוסטאר וסיים שם פקולטה לכלכלה ותואר שני במימון של האוניברסיטה המקומית. בשנים 1979–1989 הוא עבד במפעל SOKO המקומי כקצין מימון השקעות, מנהל שירות תפעול תשלומים, מנהל מחלקת תפעול בנקאות, מנהל שירות פיננסי מיוחד, ומנהל הבנק הפנימי.
לאחר שנת 1990 עבר לתחום הבנקאות, והיה סגן מנהל ומנהל בנק APRO במוסטר. בשנת 2007 מונה לשר האוצר של בוסניה והרצגובינה. בשנים 2010–2011 היה חבר בית הנבחרים של הפרלמנט של הפדרציה של בוסניה והרצגובינה. בשנת 2012 מונה לראש הממשלה במקום ניקולא שפיריץ', וכיהן בתפקיד במשך שלוש שנים. בשנת 2015 חזר לתפקיד שר האוצר.
הערות שוליים

↑  Curriculum Vitae of Minister Mr. Vjekoslav Bevanda, Council of Ministers of Bosnia and Herzegovina
ערך זה הוא קצרמרבנושא פוליטיקאים ובנושא בוסניה והרצגובינה. אתם מוזמנים לתרום לוויקיפדיה ו.
הפסגה הבין-קוריאנית

לוגו הפסגה הבין קוריאנית 2018.
הפסגה הבין-קוריאנית הוא שמם של סדרת פגישות בין מנהיגי קוריאה הצפונית וקוריאה הדרומית. עד כה נערכו שלושה מפגשים כאלה (2000, 2007 ו-2018). החשיבות של המפגשים הללו טמון במצב בפועל לפיו אין כל תקשורת ויחסים רשמיים בין שתי המדינות, מה שהופך עריכת דיון מדיני וכלכלי בין המדינות לנושא בעייתי. סדר היום של המפגשים הללו כולל נושאים כגון הכרזה על סיום מלחמת 1953 (כרגע שתי המדינות במצב של הפסקת אש בתוקף), הסדרת הפריסה המסיבית של הכוחות באזור המפורז (כשני מיליון חיילים בסך הכל), עניין פיתוח כלי נשק גרעיניים על ידי קוריאה הצפונית וסוגיות של זכויות אדם.
סקירה > פסגת 2000

נשיא הדרום קים דה-ג'ונג (ימין) ומנהיג הצפון קים ג'ונג-איל (שמאל).
מאז מלחמת קוריאה נציגי שתי המדינות נפגשו לראשונה בשנת 2000. קים דה-ג'ונג, נשיא קוריאה הדרומית הגיע לפיונגיאנג. הוא פגש את המנהיג העליון של קוריאה הצפונית קים ג'ונג-איל בנמל התעופה הבינלאומי סונאן. הפסגה החלה ב-13 ביוני והסתיימה ב-15 ביוני ובמסגרתה נחתמה הצהרה משותפת
למען איחוד עתידי בין שתי הקוריאות ואיחוד משפחות מוגבל.
הפסגה הייתה הפגישה הראשונה בין נציגי קוריאה הצפונית וקוריאה הדרומית מאז מלחמת קוריאה. כתוצאה מהשיחות הוכרזה הכרזה משותפת מ-15 ביוני. ב-25 בדצמבר 2000 דווח כי הפסגה הייתה אחת מהידיעות החדשותיות החשובות של השנה. המגעים בין הצדדים נמשכו בניסיון לנרמל את היחסים עם יפן וארצות הברית וכללו מפגש בין שרי ממשלה משני הצדדים והעמקת קשרים כלכליים בין המדינות עד מרץ 2007.
בהמשך נודע כי ממשלת קוריאה הדרומית שילמה 500 מיליון דולר לממשלת קוריאה הצפונית כדי להשתתף בפסגה, דבר שהביא לשערורייה רבה במדינה ולהגשת כתבי אישום נגד בכירים ואנשי עסקים דרום קוריאניים.
באוגוסט 2000, לאחר 50 שנות פרידה, נפגשו משפחות וקרובי משפחה מהדרום והצפון והתאחדו.
סקירה > הסכם שמונה הנקודות

הסכם שמונה הנקודות היה למעשה ההצהרה המשותפת שהוכרזה ב-15 ביוני 2000 ואלה היו עיקרי ההצהרה:
קוריאה הדרומית וקוריאה הצפונית יוציאו לפועל את ההצהרה משותפת מ-15 ביוני.
קוריאה הדרומית וקוריאה הצפונית יפעלו למען כבוד הדדי ואמון כדי להתגבר על ההבדלים באידאולוגיה ובמערכת [בין הצדדים].
קוריאה הדרומית וקוריאה הצפונית ייוועדו [כדי] להקל על המתחים, לקיים שיחות [בין] שרי ההגנה בנובמבר בפיונגיאנג כדי לדון בדרכים לתמוך בשיתוף פעולה בין-קוריאני ובינלאומי [על מנת] להקל על המתחים.
שני הצדדים מסכימים כי יש צורך לסיים את שביתת הנשק הנוכחית ולקיים שלום קבע.
שני הצדדים יקימו אזור שלום מיוחד סביב הג'ו שבקוריאה הצפונית ובאזורים הסמוכים.
קוריאה הדרומית וקוריאה הצפונית יפתחו שיתוף פעולה בתחומי ההיסטוריה, השפה, החינוך, הטכנולוגיה, התרבות, הספורט והתחום החברתי.
קוריאה הדרומית וקוריאה הצפונית ידחפו באופן פעיל לשיתוף פעולה ולהרחבה של איחוד המשפחות המופרדות.
קוריאה הדרומית וקוריאה הצפונית יחזקו את שיתוף הפעולה למען האינטרס הלאומי, ברמה הבינלאומית ולרווחת תושבי קוריאה בחו"ל.
סקירה > פסגת 2007

נשיא קוריאה הדרומית רו מו-היון (ימין) והמנהיג העליון של קוריאה הצפונית קים ג'ונג-איל (שמאל).
ביוני 2007 אומצה הצהרה נוספת שכללה הכרה בהצהרה משנת 2000 והסכמה לקידום מפגש פסגה משולש (שתי הקוריאות עם ארצות הברית) או מרובע (שתי הקוריאות עם סין וארצות הברית) על מנת לפתור את נושא הגרעין וקידום פרויקטים לשיתוף פעולה כלכלי. בפסגה השתתפו נשיא הדרום רו מו-היון ומנהיג הצפון קים ג'ונג-איל. הפסגה נערכה ב-2 באוקטובר והסתיימה ב-4 באוקטובר. באותו מעמד, השניים חתמו על ההצהרה לפיתוח היחסים הבין-קוריאנים, שלום ושגשוג (בקוריאנית: 남북관계 발전과 평화번영을 위한 선언).
הפסגה נערכה בפיונגיאנג, בדומה לפסגה הקודמת והתקיימה לאור הלחץ הכלכלי והפוליטי שבו קוריאה הצפונית הייתה נתונה ואפשרה לספק למדינה נפט ומוצרי מזון כדי למנוע את קריסת המדינה. ב-8 באוגוסט 2007 המדינות הכריזו כי הפסגה בין מנהיגי המדינות תתקיים ב-28 באוגוסט ותושלם ב-30 באוגוסט. ברם, ב-18 באוגוסט קוריאה הצפונית ביקשה לדחות את הפסגה עקב שיטפונות גדולים שפרצו באותה עת במדינה.
ב-2 באוקטובר נשיא קוריאה הדרומית רו מו-היון חצה את אזור הביטחון המשותף בדרך לפיונגיאנג על מנת לפגוש את מנהיג קוריאה הצפונית קים ג'ונג-איל בפגישה נערכו סדרת מפגשים ודיונים בין המנהיגים.
שני הצדים אישרו מחדש את הסכם שמונה הנקודות שהתקבל בפסגה הקודמת והוסכם שוב כי השלום חייב לשרור על חצי האי הקוריאני, לרבות שגשוג ואיחוד קוריאה. ב-4 באוקטובר 2007 השניים חתמו על הצהרת שלום, כשהמסמך קורא למגעים בינלאומיים על מנת להחליף את הסכם שביתת הנשק בין המדינות שסיים את מלחמת קוריאה] בחוזה שלום קבוע.
בפגישה שני המנהיגים העניקו זה לזה מתנות: קים ג'ונג'-איל העניק לרו מו-היון ארבע טונות של פטריות מטסוטקה ששוויים 2.6 מיליון דולר. רו העניק למקבילו הצפון קוריאני סט של תה ואוסף של סדרות דרמה טלוויזיוניות וסרטים מתוצרת קוריאה הדרומית, לרבות סרטים בכיכובה של אליזבת טיילור המועדפת על קים.
סקירה > פסגת מאי 2018

הפסגה שנערכה ב-27 באפריל 2018 נערכה בעיירה פנמונג'ום שבקוריאה הדרומית, לא הרחק משטח אזור הביטחון המשותף שבאזור המפורז הקוריאני ובו השתתפו מנהיג הצפון קים ג'ונג-און ונשיא הדרום מון ג'יאה-אין. זוהי הפעם הראשונה מאז מלחמת קוריאה בה מנהיג של קוריאה הצפונית דורך בשטחה של קוריאה הדרומית. במפגש זה נחתמה הצהרה משותפת שבמסגרתה הוסכם כי קוריאה הצפונית תתפרק מנשקה הגרעיני ולא תערוך ניסויים נוספים בטילים גרעיניים או בליסטיים וכי הסכסוך הקוריאני שהחל ב-1948 הגיע לסיומו, דה יורה.
יחד עם שני המנהיגים נכחו בפסגה גם בכירים נוספים משני הצדדים, לרבות:
קים יונג-נאם, יושב ראש אספת העם העליונה וראש המדינה הטקסי
קים יו-ג'ונג, אחותו של קים ג'ונג-און
קים יונג-צ'ול, סגן יושב ראש מפלגת הפועלים של קוריאה
צ'וי הווי, סגן נוסף של יושב ראש מפלגת הפועלים
רי סו-יונג, סגן נוסף של יושב ראש מפלגת הפועלים
רי סון-גוון, יושב ראש הוועדה לאיחוד שקט של המדינה
רי מיונג-סו, ראש המטה הכללי של צבא העם הקוריאני
רי יונג-הו, שר החוץ
פאק יונג-סיק, שר הכוחות המזוינים העממיים
צ'ונג אוי-יונג, מנהל המשרד לביטחון לאומי
סו הון, מנהל שירות הביון הלאומי
צ'ו מיונג-גיון, שר האיחוד
אים ג'ונג-סיוק, המזכיר הנשיאותי, יושב ראש הוועדה להכנת הפסגה הבין-קוריאנית
סונג יונג-מו, שר ההגנה הלאומית
קאנג קיונג-וה, שר החוץ
ג'יאונג קיונג-דו, יושב ראש המטות המשולבים
שני המנהיגים ערכו מסיבת עיתונאים משותפת והצהירו מספר הצהרות יוצאות דופן. הם הסכימו להוביל לפירוז מנשק גרעיני של חצי האי הקוריאני, השניים הסכימו לקיים פגישה מאוחרת יותר שתביא להחלפת הסכם שביתת הנשק הקוריאני בחוזה שלום שיסיים רשמית את מלחמת קוריאה לאחר 65 שנים ולהוביל לאיחוד משפחות. השניים חתמו על הסכם שנודע בשם הצהרת פנמונג'ום לשלום, שגשוג ואיחוד חצי האי הקוריאני ונחתם בעיירת הגבול הדרום קוריאנית פנמונג'ום. מסיבת העיתונאים שודרה בשידור חי, אך לא שודרה בקוריאה הצפונית בשל מדיניות הקיימת בקוריאה הצפונית, שבה לא משודרים בשידורים חיים אירועים שבהם נוכח המנהיג העליון. הוסכם בנוסף כי נשיא קוריאה הדרומית יפגוש את מנהיג קוריאה הצפונית בפיונגיאנג מאוחר יותר באותה שנה. פגישה שנערכה לבסוף בספטמבר 2018 בפיונגיאנג.
סקירה > פסגת ספטמבר 2018

ב-13 באוגוסט הבית הכחול הודיע כי נשיא דרום קוריאה מון ג'יאה-אין ישהה בפיונגיאנג ויפגוש את מנהיג הצפון. הפסגה ביניהם התקיימה ב-18 בספטמבר ונערכה עד ל-20 בספטמבר.
במהלך הפסגה המנהיגים חתמו על הצהרת פיונגיאנג המשותפת של ספטמבר 2018, ההצהרה קוראת להסרת מוקשים מאזור הביטחון המשולב משני צדי הגבול הקוריאני. כמו כן, צפון קוריאה הסכימה לפרז מתקן גרעיני בנוכחות מומחים בינלאומיים. קים ג'ונג-און אף ציין שבכוונתו לבקר בסיאול, בירת דרום קוריאה.
לעיני קהל של 150 אלף איש נאם נשיא דרום קוריאה מון ג'יאה-אין באצטדיון האחד במאי וקרא לאיחוד תרבותי ואיחוד קוריאה. מון זכה לקימת כבוד מהקהל והייתה זו הפעם הראשונה בהיסטוריה שמנהיג דרום קוריאני נאם בפומבי בצפון קוריאה.
סקירה > פסגת דצמבר 2018

סוכנויות הידיעות בדרום קוריאה הודיעו כי קים ג'ונג-און ישתתף בפסגה בסיאול, בדצמבר 2018. אם הפסגה תתקיים, תהיה זו הפעם הראשונה בהיסטוריה שמנהיג צפון קוריאה מבקר בדרום קוריאה.
סקירה > פגישת יוני 2019

במהלך פסגה בת יום אחד שנערכה באזור המפורז הקוריאני נפגשו מנהיג קוריאה הצפונית קים ג'ונג-און, נשיא ארצות הברית דונלד טראמפ ונשיא קוריאה הדרומית מון ג'אי-אין, לאחר פסגת G20 שנערכה באוסקה, יפן. טראמפ חצה לזמן קצר את הגבול לקוריאה הצפונית ובכך היה למנהיג האמריקאי הראשון לדרוך על אדמה צפון קוריאנית וזו הייתה הפעם השנייה מאז מלחמת קוריאה 1953 שמנהיג צפון קוריאני נכנס לשטח קוריאה הדרומית, לאחר הפסגה הבין-קוריאנית משנת 2018. לטראמפ התלוו איוונקה טראמפ ובעלה ג'ארד קושנר. המנהיגים חתמו על הסכמים נוספים לחיזוק הקשרים בין המדינות.
ראו גם

איחוד קוריאה
הר אש (אנטארקטיקה)

ערך זה עוסק בהר בהרי דרווין שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,025 מ' 
 מיקום:  אזור הברית האנטארקטית,
 רכס הרים:  הרי דרווין 
 קואורדינטות:  79°57′S 156°39′E﻿ / ﻿79.95°S 156.65°E﻿ / -79.95; 156.65
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אש(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אש
 
הר אש (באנגלית: Mount Ash) הוא הר בהרי דרווין שבאנטארקטיקה.
גובהו של ההר 2,025 מטרים מעל פני הים.
ההר מתנשא מעל הצד הצפונית של קרחון הת'רטון.
ההר מצוי 20 קילומטרים דרומית מערבית לצוק ג'אנקשן.
היסטוריה > גילוי ההר

ההר מופה לראשונה על ידי הסקר הגאולוגי של ארצות הברית, באמצעות סקרים שבוצעו בעזרת טלורומטר, ותצלומי אוויר שבוצעו על ידי צי ארצות הברית בין השנים 1963–1959.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שם ראלף אי. אש ׁ(Ralph E. Ash), מכונאי שהיה חבר משלחת מקמורדו חוצת הקוטב הדרומי של ארצות הברית (U.S. McMurdo-Pole traverse party) בעונת מחקר 1961–1960.
לקריאה נוספת

• WARWICK F. VINCENT, CLIVE HOWARD-WILLIAMS, , Antarctic Science 6 (3): 339-346 (1994), P 340
• Lorna Louise Thurston, , P 23
הערות שוליים

↑  מתן שם רשמי להר בגאזט השמות הרשמי של ממשלת ניו זילנד
1 2 3 4 5 6 7  מידע גאוגרפי והיסטורי
| אתרים בהרי דרווין |
| --- | --- | --- |
| הרים | אליס • אש • פרידמן |  |
| רכסים ורמות | האסקל • טנטאקל • לינדסטרום • מידנייט • סמית' • קולוסיאום • קומיוניקיישן • קנט |  |
| גבעות | מטאוריט • ריצ'רדסון |  |
| מדרונות | אקסס |  |
| מצוקים | ג'אנקשן • דנקן • סלע טת'ר • קולוסאום |  |
| עמקים | אקסודוס • ארנת איילנד • גרנט • הייל • ולמן • מאצ'מור • מקקי • קוננט |  |
| מישורים | מישור ונטייג' |  |
| קרחונים | אוברטרן • אקסודוס • גרין • דרווין • הת'רטון • מקלירי |  |
| נונאטאקים | מייסון |  |
| מפלי קרח | סירקל • פרבל |  |
| קרקסים קרחוניים | קורל |  |
השערת פוליה

הסכום של L(n) עד n = 107.
תחום בו ההשערה אינה נכונה
בתורת המספרים, השערת פוליה, הנקראת על שם ג'ורג' פוליה, אומרת שלכל n, לרוב מהמספרים הטבעיים שקטנים מ-n יש מספר אי זוגי של גורמים ראשוניים. ניתן לנסח את ההשערה באמצעות פונקציית ליוביל באופן הבאה:
 L(n)=\sum _{k=1}^{n}\lambda (k)\leq 0
ההשערה הוצגה על ידי ג'ורג' פוליה ב-1919 והוכחה כשגויה על ידי סי. בריאן הסלגרוב ב-1958. זוהי דוגמה להשערה שנכונה עבור מספר גדול של מספרים, אך לא עבור כולם. הסלגרוב הוכיח שקיימת דוגמה נגדית שגודלה כ-1.845 × 10361. דוגמה מדויקת הוצגה ב-1960 והיא n = 906,180,359, אך הדוגמה הקטנה ביותר הוצגה ב-1980 והיא n = 906,150,257.
ההשערה אינה נכונה עבור רוב המספרים בתחום  906,150,257<n<906,488,079. הערך המקסימלי של L בתחום הוא  L(906,316,571)=829.
השלושה משכונת מחלול

| --- | --- |
השלושה משכונת מחלול-רוחי, ניסי, אלי. איור של מירה לובה
השלושה משכונת מחלול-רוחי, ניסי, אלי. איור של מירה לובה
 מידע כללי
 איורים:  מירה לובה
 שפת המקור:  עברית 
 סוגה:  ספרות ילדים 
 הוצאה
 הוצאה:  סיני
 תאריך הוצאה:  1940
 מספר עמודים:  130
 מהדורות נוספות
 תאריך מהדורות נוספות:  1946, 1953
 
השלושה משכונת מחלול הוא ספר ילדים שנכתב על ידי אברהם ברטורא בשנת 1940 בהשראת ספר של פטר מתאוס "Hein Hanno Kurt und die Aurora" משנת 1932, עם ציורים של מירה לובה.
הספר כתוב בעברית ארכאית של אז. העלילה מתרחשת בעיקרה בשכונת מחלול וברחובות הקרובים – רחוב הירקון, ארנון, הגליל (מאפו), דיזנגוף, יל"ג, של"ג, שדרות קק"ל (בן-גוריון), עם ישראל חי, יהואש ועוד. השלושה הם בת ושני בנים שעוברים חוויות בתל אביב בניסיון למצוא קיפוד שנעלם.
הספר עובד לתסכית ששודר בתוכנית "קול ישראל לנוער".
תקציר העלילה

במרכז העלילה – בת ושני בנים שאחד מהם גר בשכונת מחלול:
ניסן "ניסי" קוטב, גר עם אמו בצריף בשכונת מחלול מול רחוב עם ישראל חי. בשכונה בה יש חול ואוויר צח והיא מכונה "שכונת אוויר צח". לניסן יש בחצר הצריף פינה בה הוא מחזיק את הצב קינמון ומשפחתו ואת הקיפוד יקשן.
רוחמה "רוחי" סמרה, גרה ברחוב הירקון 162. היא חברה של ניסן, מתנהגת כטומבוי ולובשת כל הזמן מכנסיים.
אליאב "אלי" צפוני, עבר עם הורי לאחרונה לרחוב הירקון 162. משפחת צפוני היא משפחה מבוססת שמחזיקה עוזרת בית קבועה. האמא מקפידה על ניקיון הבית ואינה רואה בעין יפה את חברתו של אלי עם ניסן ורוחי. היא לא מרשה לו להכניס הביתה בעלי חיים ומסתפקת באקווריום ביתי.
אלי מתנהג ולבוש כחנון, כאשר רוחי מועדת על קרש שנשבר הוא פורץ בצחוק. היא סוטרת לו והוא בורח לביתו.
ניסן מניח את יקשן בתיבת קרטון של בית החרושת שמן. הוא יוצא עם רוחי לצפות בפעולה של מכבי אש וכשהוא חוזר מתברר שהתיבה עם יקשן נעלמה. שכן מגלה לו כי במקום עבר סמרטוטר שלקח את התיבה. ניסי ורוחי מגלים סמרטוטר שבעגלתו יש תיבת קרטון של שמן וניסן לוקח אותה בלי רשות אך מתברר שזו לא התיבה של יקשן. הוא מלא צער ומפרסם בשכונה על הקיפוד שאבד. ניסן חושד באלי שגנב את הקיפוד, פורץ לדירתו ומתעמת אתו אך אלי אומר שאין לו קשר על היעלמות הקיפוד ומגרש אותו.
לבסוף אלי תופס יוזמה ומתחיל בחיפוש אחרי הסמרטוטר. שוטר מכוון אותו לסמרטוטר חיים גררי ברחוב יהואש 7 ושם הוא מוצא את התיבה המבוקשת. הסמרטוטר מסכים לתת לו את הקיפוד אף על פי שבנו ובתו "אימצו" אותו ונקשרו אליו.
אלי מחזיר את הקיפוד לניסן. ניסן ורוחי משלימים עם אלי ולפי עצתו של ניסן, הוריו של אלי קונים לו כלבלב בשם "תופי".
הערות שוליים

↑  אברהם ברטורא בלקסיקון הספרות העברית החדשה
התוצא הפוטורפרקטיבי

התוצא הפוטורפרקטיבי הוא תוצא (אפקט) אופטי לא ליניארי שבו מקדם השבירה של חומר (גביש, בדרך כלל) משתנה בתגובה להקרנתו באור. ניתן להשתמש בתוצא הפוטורפרקטיבי לאחסון הולוגרמות באופן זמני ולמחיקתן לפי הצורך ולכן התוצא שימושי לאחסון נתונים הולוגרפי.  בנוסף, התוצא הפוטורפרקטיבי יכול לשמש גם ליצירת מראה מצומדת פאזה או ליצירת סוליטון אופטי מרחבי.
מנגנון

המנגנון של התוצא הפוטורפרקטיבי כולל:
חומר פוטורפרקטיבי מואר על ידי אלומות אור קוהרנטיות (אלומות לייזר). לדוגמה, בהולוגרפיה האלומות הן אלומת האות ואלומת הייחוס. ההתאבכות בין האלומות מייצרת תבנית עם פסים כהים ובהירים בכל נפח הגביש.
באזורים בהם קיים פסים בהירים, אלקטרונים יכולים לקלוט את האור, לעלות מרמות זיהום (impurity level) לפס ההולכה של החומר, ולהשאיר חור (מטען חיובי נטו). רמות הזיהום הן רמות ביניים אנרגטיות בין רמות האנרגיה של הערכיות לבין פס ההולכה של החומר.
כאשר האלקטרונים נמצאים בפס ההולכה, הם חופשיים לנוע ולהתפזר בכל הגביש. היות שיותר אלקטרונים מעוררים בפסים הבהירים, זרם הפיזור האלקטרוני נטו הוא לכיוון הפסים הכהים של החומר.
בעודם בתוך פס ההולכה, האלקטרונים עשויים, בהסתברות מסוימת. להתחבר מחדש לחורים ולחזור לרמות הזיהום. הקצב בו מתרחשת התחברות זו קובע עד כמה האלקטרונים מתפזרים, וכך קובע את החוזק הכולל של התוצא הפוטורפרקטיבי באותו חומר. לאחר חזרה לרמות הזיהום, האלקטרונים נלכדים והם זקוקים לעירור מחדש על ידי אור כדי לצאת ממקומם.
הצטברות האלקטרונים בפסים הכהים בד בבד עם הצטברות החורים בפסים הבהירים גורמת לחלוקת מטען בגביש ולהופעת שדה חשמלי, שדה המטען המרחבי. מכיוון שהאלקטרונים והחורים נלכדים ואינם ניידים, שדה המטען המרחבי נותר גם כאשר מפסיקה ההקרנה באלומות הקוהרנטיות.
שדה המטען המרחבי, באמצעות האפקט האלקטרו-אופטי, גורם לשינוי מקדם השבירה של הגביש באזורים שבהם השדה הוא החזק ביותר. כתוצאה מכך מופיע בגביש סריג של מקדם שבירה התואם את תבנית ההתאבכות שיצרו אלומות האור המקוריות.
כאשר מקרינים אלומת אור קוהרנטית על הגביש, סריג מקדם השבירה מפזר את האור בתבנית המשחזרת את תבנית האור המקורית שאוחסנה בגביש. פעולה זו מכונה קריאת הגביש בהקשר של השימוש בתוצא הפוטורפרקטיבי לאחיסון מידע.
מנגנון שונה קיים בחומרים פוטורפרקטיביים דיאלקטריים שבהם הסריג עמיד לפעולת הקריאה הרבה יותר טוב .
יישומים

ניתן להשתמש באפקט הפוטורקטיבי להולוגרפיה דינמית. כלומר, האפקט הפוטורפרקטיבי מאפשר ליצור הולוגרמה, להשתמש בה לפי הצורך, למחוק, ואחר כך ליצור באותו גביש הולוגרמה אחרת. ההולוגרמה המאוחסנת בתוך הגביש נמחקת על ידי הצפת הגביש בתאורה אחידה אשר מעוררת את האלקטרונים חזרה לפס ההולכה וגורמת לפיזור אחיד שלהם בגביש תוך ביטול שדה המטען המרחבי.
הנה מספר דוגמאות לשימוש בהולוגרפיה הדינמית. הדוגמה ראשונה היא לעיצוב וניקוי אלומות קוהרנטיות, מיקוד למשל. דוגמה שנייה היא הולוגרפיה רגילה כאשר הארת הסריג עם אלומת ייחוס בלבד גורמת לשחזור אלומת האות המקורית.
דוגמה נוספת היא ערבוב של שני גלים. מפצלים אלומה בעזרת מפצל אלומה ואז משגרים את שתי האלומות לעבר הגביש מזוויות שונות. הסריג שהוטבע בגביש מפזר את האלומות לפי חוק בראג, באופן שיחס העצמה בין האלומות המתפזרות שונה מהיחס בין האלומות הנכנסות.